Dôvodová správa
k transformácii štátnej príspevkovej organizácie

Nemocnica s polilklinikou Bardejov, SV. Jakuba 21, Bardejov

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Nemocnice s poliklinikou Bardejov, Sv. Jakuba 21 podľa zákona č. 13/2002 Z.z. tzv. Transformačný zákon.

1.	Základné údaje o štátnej príspevkovej organizácii a vymedzenie majetku

Nemocnica s poliklinikou, Sv. Jakuba 21, Bardejov, bola zriadená Ministerstvom zdravotníctva rozhodnutím č. 1970/1991 – A/XIV - 1 zo dňa 14.6.1991.
Predmetná štátna príspevková organizácia bola zaradená na základe uznesenia vlády Slovenskej republiky č. 401 zo dňa 17.4.2002 do zoznamu rozpočtových a príspevkových organizácii na ich premenu na neziskové organizácie poskytujúce všeobecne prospešné služby.
Transformačný projekt štátnej príspevkovej organizácie bol na ministerstvo pre správu a privatizáciu národného majetku dňa 10. júna 2002.
Do transformácie podľa transformačného projektu vstupuje celý majetok v správe štátnej príspevkovej organizácie okrem budovy gynekologických ambulancií, súp.č. 538 a pozemok, na ktorom je postavená parc.č. 2059 o výmere 206 m2 a parc.č. 2058/7 o výmere 231 m2. Uvedená budova bola zaradená  do procesu privatizácie. 
Súčasťou tohto majetku je vyčlenený aj tzv. prioritný majetok, ktorý podlieha osobitnému režimu v zmysle zákona č. 13/1997 o neziskových organizáciách. Ide o:
a)	nehnuteľností zapísané na liste vlastníctva č. 6425, zapísané v k.ú. Bardejov v hodnote  115 206 500,- Sk (LV č. 6425 je prílohou materiálu) s výnimkou nasledovných nehnuteľností: 
-	stavba polikliniky – diagnostické centrum, súp. č. 3463 a pozemok, na ktorom je postavená t.j. parc.č. 4886/117 o výmere 1280 m2 a pozemok parc.č. 4886/122 o výmere 4363 m2
-	budova transfúznej stanice, súp.č. 185 a pozemok, na ktorom je postavená t.j. parc.č. 1090/2 o výmere 491 m2
-	budova pľúcnych ambulancií, súp.č. 542 a pozemok, na ktorom je postavená t.j. parc.č. 2060 o výmere 257 m2, parc.č. 2061 o výmere 183 m2 a parc.č. 2058/8 o výmere 594 m2
-	pozemok parc.č. 2058/6 o výmere 127 m2
-	budova starej nemocnice, súp.č. 186 a pozemok na ktorom je postavená t.j. parc.č. 1090/5 o výmere 330 m2, parc.č. 1090/1 o výmere 1 107 m2
-	budova príručného skladu súp.č. 3357 postavená na pozemku, parc.č. 1090/6 o výmere 101 m2
-	pozemky parc.č. 434/1 o výmere 541 m2, parc.č. 434/2 o výmere 352 m2, parc.č. 434/3 o výmere 120 m2, parc.č. 434/4 o výmere 24 m2, parc.č. 435 o výmere 400 m2
b)	všetky hnuteľné veci, ktoré sú uvedené v evidencii NsP Bardejov, ako správcu v hodnote 38 822 000, - Sk, s výnimkou týcho hnuteľných vecí  a to ultrazvukový prístroj GE LOGIQ, súbor skúšobných skiel, oftalmometer, zubné kreslo, lampa štrbinová) a prenajatých hnuteľných vecí
c)	nehmotný investičný majetok v hodnote 503 000,- Sk
d)	nedokončené hmotné investície v hodnote 89 378 000, - Sk
Majetok, ktorý je pod písmenami a) a b) rozpísaný ako neprioritný je súčasťou celkovej hodnoty majetku NsP Bardejov, ktorý prechádza na neziskovú organizáciu.
Hlavným predmetom činnosti je poskytovanie ambulantnej a ústavnej liečebno – preventívnej starostlivosti a záchrannej zdravotnej služby
Údaje o rozsahu a štruktúre majetku organizácie Nemocnica s poliklinikou Bardejov k 31.12.2001 ( v tis. Sk) :

Aktíva celkom	
340 494	
Stále aktíva	312 163	
- nehmotný investičný majetok	503	
- pozemky                          	 14 086	
- budovy a stavby                         	                107 560	
- stroje a zariadenia	38 752	
- dopravné prostriedky a inventár	1 943	
- nedokončené hmotné  investície	149 319	
Obežné aktíva	28 331	
- zásoby	7 262	
- pohľadávky	18 273	
- finančný majetok	2 796	
Ostatné aktíva a prechodné  účty aktív	0	
		
Cudzie pasíva	154  398	
- Bankové úvery	0	
- Ostatné záväzky a dlhy	154 210	
- Rezervy	0	
- Ostatné pasíva	188	

Bilančná hodnota majetku
	                
                186 096	

2. Transformačné návrhy záujemcov
K transformačnému projektu vypracovaného štátnou príspevkovou organizáciou boli Ministerstvom zdravotníctva prijaté dva transformačné návrhy záujemcov:
1.	HUMANITA, n.o. so sídlom Priemyslená 8, Bratislava
2.	Mesto Bardejov, Radničné námestie. 16

Transformačná komisia zriadená ministerskou pre správu a privatizáciu národného majetku v zmysle  § 8 zákona č. 13/2002 Z,z, dňa 21.6.2002 posudzovala predložený transformačný projekt na premenu štátnej príspevkovej organizácie na neziskovú organizáciu a obidva transformačné návrhy záujemcov z nasledovným výsledkom:
Transformačný projekt  štátnej príspevkovej organizácie Nemocnica s poliklinikou Sv. Jakuba Bardejov, spĺňa všetky náležitosti, ktoré sú vyžadované § 3 ods. 2 písm. a) až. písm. k) zákona č. 13/2002

Transformačný návrh záujemcu Mesta Bardejov
Po preverení zákonných náležitostí v zmysle  § 2 ods. 7 až ods. 9 a  § 4 ods. 1) písm. a) až písm. h) zákona č. 13/2002 Z.z., komisia prijala záver, že záujemca Mesto Bardejov nespĺňa podmienku byť záujemcom, nakoľko nepreukázalo zákonným spôsobom pôsobenie v oblasti poskytovania verejnoprospešnej činnosti v rámci predmetu činnosti, ktorú zabezpečuje Nemocnica s poliklinikou Bardejov. 
Nakoľko mesto Bardejov nesplnilo podmienku zákona, t.j. preukázanie pôsobenie záujemcu v oblasti poskytovania verejnoprospešných služieb v rámci predmetu činnosti Nemocnice s poliklinikou Sv. Jakuba Bardejov, transformačná komisia neodporučila mesto Bardejov ako záujemcu a budúceho spoluzakladateľa neziskovej organizácie, ktorá vznikne premenou štátnej príspevkovej organizácie Nemocnica s poliklinikou Bardejov.

Transformačný návrh záujemcu neziskovej organizácie HUMANITA, Priemyselná 8, Bardejov
Po preverení zákonných náležitostí v zmysle  § 2 ods. 7 až ods. 9 a  § 4 ods. 1) písm. a) až písm. h) zákona č. 13/2002 Z.z., komisia prijala záver, že záujemca nezisková organizácia HUMANITA, n.o. svojím transformačným návrhom splnil všetky predpoklady. Predmetom jeho vkladu je peňažný vklad vo výške 1 000 000,- Sk. S koncepčného návrhu záujemcu bol transformačnou komisiou kladne prijatý zámer pretransformovania lôžok dlhodobochorých na Zariadenie opatrovateľskej služby s tromi zdrojmi úhrad a to pacientom, krajským úradom a zdravotnými poisťovňami, dobudovanie sociálneho zariadenia a otvorenie geriatrickej ambulancie, čím sa má vytvoriť v súlade s už vydaným súhlasom Ministerstva zdravotníctva geriatrické centrum.

3. Záver
Ministerstvo pre správu a privatizáciu národného majetku navrhuje vláde Slovenskej republiky vydať rozhodnutie o transformácii štátnej príspevkovej organizácii Nemocnica s poliklinkou SV. Jakuba 21, Bardejov a jej premenu na neziskovú organizáciu Nemocnica Bardejov, n.o. so sídlom Sv. Jakuba 21 Bardejov.